अमरनाथ में दर्शन करने वालों की संख्या पांच लाख के पार  
अमरनाथ यात्रा ने पिछले सारे रिकॉर्ड तोड़ दिए हैं। पवित्र गुफा में बर्फ के शिवलिंग के दर्शन करने वाले यात्रियों की संख्या पांच लाख का आंकड़ा पार कर गई है।
अमरनाथ यात्रा ने पिछले सारे रिकॉर्ड तोड़ दिए हैं। पवित्र गुफा में बर्फ के शिवलिंग के दर्शन करने वाले यात्रियों की संख्या पांच लाख का आंकड़ा पार कर गई है। यात्रा के इतिहास में ये अब तक की सबसे बड़ी संख्या है।   इससे पहले सबसे ज्यादा चार लाख 98 हज़ार यात्री 2008 में पहुंचे थे जबकि पिछले साल ये संख्या चार लाख 55 हज़ार थी। इस बार यात्रियों की इस रिकॉर्ड संख्या की वजह खासतौर से कश्मीर के सामान्य हालात और मौसम की मेहरबानी रही। अभी यात्रियों की संख्या और बढ़ेगी क्योंकि 29 जून को शुरू हुई ये यात्रा अभी 13 अगस्त तक चलेगी।